《新开学前南门》
明代·黄履谦

千年文运自今开，端赖贤侯济世才。雨雪飘飘几扑面，晴阳杲杲彻纤埃。

含风芹藻呈天巧，得露鲲鹏出地雷。异日登临瞻瑞气，贞珉回看更崔巍。

作者简介：黄履谦，揭阳人。明神宗万历十二年（一五八四）贡生，授澄迈训导，二十八年升儋州学正，擢益府教授。事见清光绪《澄迈县志》卷六、清乾隆《揭阳县志》卷五。